als_Latn dik_Latn sag_Latn
Red Bulli është e vetmja skuadër në kampionatin Botëror të Formula 1 me një besueshmëri perfekte deri tani, në sezonin 2011 të sportit më të shpejtë në Botë.
Nga një analizë e revistës prestigjioze gjermane, të specializuar në garat motorike, “Auto Motor & Sport”, doli në pah se skuadra e “Demave të Kuq” jo vetëm që po dominon dy renditjen e Botërore, atë të pilotëve dhe atë të Konstruktorëve, por është edhe ekipi i vetëm që ka kompletuar me të dyja makinat e saj maksimumin e xhirove të mundshme të garat e zhvilluara deri tani në 2011-n, ose më saktë 1362 xhiro.
“Ndër vite është thënë gjithnjë se makinat e projektuara nga Adrian Neue kanë qenë shumë shpesh mjaft të shpejta, por jo dhe aq të besueshme. Por ato ditë kanë mbaruar edhe zyrtarisht”, lexohet në artikullin e revistës gjermane.
Vetë pronari i skuadrës austriake, që është edhe kampione e dyfishtë botërore në fuqi, Cristian Horner, deklaroi: “Tashmë dimë t’i menaxhojmë më mirë makinat ekstreme që ndërton Adrian”. Nëse Red Bulli do ta ruajë besueshmërinë e saj perfekte deri pas garës së fundit të sezonit 2011, në Brazil, ajo do të bëhet skuadra e parë në historinë e Formula 1 që do ta bëjë një arritje të tillë.
Force India – Në mënyrë surprizë, në vendin e dytë, me 96% të xhirove totale të përshkruara me të dyja makinat, gjendet skuadra e Force Indias, që gëzon partneritetin teknik të McLarenit dhe garon me motorët shumë të fuqishëm Mercedes.
Ferrari është në vendin e tretë, me Fernando Alonson dhe Felipe Masën që kanë kryer deri tani 89% të xhirove totale të kampionatit.
Shumë pranë ekipit italian gjendet edhe skuadra e McLarenit, që ka përshkruar plot 88,2% të xhirove totale, e njëjta vlerë me skuadrën e Toro Rosos.
Më tej vijnë Renault, Sauberi, Mercedesi dhe Virgin. Williamsi është në vendin e dhjetë me 84,2% të xhirove totale të kompletuara, duke lënë pas vetëm Hispanian dhe Lotusin, që mbyll renditjen.
Në fakt, ky është një revolucion i vogël për Formula 1, pasi në të gjithë historinë e saj nuk janë parë kurrë makina kaq të besueshme, aq sa gjatë garës së Valencias çdo makinë shkoi deri në finish.
Publikoni komentin tuaj!VEREJTJE: Te nderuar komentues! Duke mos dashur te cenojme opinionet tuaja, lutemi qe ato te mos permbajne fyerje dhe ofendime personale dhe te kene lidhje me shkrimin, apo temen per te cilen komentohet. Ne te kundert, nuk do te publikohen. Ju falenderojme qe na ndiqni dhe ju ftojme te vazhdoni te jeni pjese e Zemra.Org.!
Komenti juaj:
You must be logged in to post a comment.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn